Portion Boys

Portion Boys on isojokelais-tamperelainen vuonna 2010 toimintansa aloittanut yhtye, joka teki vuonna 2021 lopullisen läpimurron hitillään ”Vauhti kiihtyy feat. Matti ja Teppo”. Yhteensä yhtyeen kappaleita on kuunneltu suoratoistopalveluista yli 160 miljoonaa kertaa. 

Yhtyeen ensimmäinen kappale oli ”Pelimiehen paratiisi”, joka julkaistiin vuonna 2010. Seuraava kappale oli vuonna 2012 julkaistu ”Huuleen”. Samana vuonna julkaistiin myös ”Pumppaa”, josta yhtye teki uuden version vuonna 2013. Vuonna 2012 julkaistusta kappaleesta ”Kuka pelkää Leijonaa” yhtye puolestaan teki uuden version vuonna 2016.

”Mielensäpahottaja”-single aiheutti kohun, koska kappaleen nimeä syytettiin tavaramerkkiloukkauksesta. Yhtye ilmoitti myöhemmin kappaleen julkaistavan uudelleen nimellä ”Mieleni pahotin” noin viikon päästä.

Vuodesta 2021 lähtien yhtyeessä on ollut mukana uusi solisti A.P. Vuori.

Portion Boys osallistui Uuden musiikin kilpailuun 2023 kappaleella ”Samaa taivasta katsotaan”. Se tuli finaalissa toiseksi 152 pisteellä.

Yhtyeen nimi on saanut inspiraationsa nuuskapurkista.

Diskografia

Albumit 
 Dynastia (2023)

Lähteet 
 Helsingin Sanomat − Suomalainen jätkätrio alkoi tehdä itse biisejä, nousi suosioon rälläysvideoillaan ja jyrää nyt listoilla 
 Yhtyeen ilmoitus uudesta laulajasta.

Viitteet

Aiheesta muualla 
 Portion Boys -yhtyeen YouTube kanava